Landnámssetrið í Borgarnesi verður stækkað fyrir sumarið Framkvæmdir eru hafnar við stækkun Landnámsseturs Íslands í Borgarnesi en ætlunin er að reisa nýja viðbyggingu við veitingahús staðarins að sunnanverðu eða í portinu sem skilur að veitingahúsið og Suðurneskletta . Viðbyggingin verður á tveimur hæðum og verður hvor hæð 50 fermetrar að flatarmáli . Að sögn Kjartans Ragnarsson forstöðumanns Landnámssetursins verður eldhúsið stækkað frá því sem nú er og mun endurbætt eldhús teygja sig inn á neðri hæð nýju viðbyggingarinnar . Núverandi eldhús er einmitt á jarðhæð Landnámssetursins . Á neðri hæð viðbyggingarinnar verður einnig að finna geymslurými auk lítillar skrifstofu . Efri hæð viðbyggingarinnar mun hýsa nýjan sal sem tengist núverandi veitingasal . Hægt verður að loka nýja salnum af sem bætir verulega aðstöðu til fundahalda . Þá verður svokallað „ menu-eldhús “ byggt á efri hæðinni nýju þar sem hægt verður að afgreiða rétti af matseðli . Kjartan segir að með nýju viðbyggingunni muni starfsaðstaða Landnámssetursins batna til muna en að framkvæmdum loknum getur staðurinn tekið á móti fleiri gestum í mat og boðið þannig upp á betri þjónustu . Sami arkitektúr er hafður til hliðsjónar í viðbyggingunni og mun nýja veitingarýmið á efri hæð þess liggja alveg upp að Suðurnesklettum líkt og í móttökurými Landnámssetursins . Kjartan vonast til að framkvæmdum ljúki seint í vor eða um miðjan maí enda von að á mörgum gestum í sumar líkt og fyrri ár .